**Tour de Hongrie: fontos információ autósoknak**

*Útlezárások június 13-án*

A Tour de Hongrie nemzetközi kerékpárverseny mezőnye 2019. június 13-án, csütörtök délután 15:45 és 18:00 óra között, a várost átszelve érkezik Miskolcra, a Kálvin János utcán felállított célvonalhoz. A mezőny elhaladásáig a rendőrség az érintett utcákat szakaszosan lezárja.

2019. június 13., 8:00-tól 22:00 óráig lezárásra kerül:

* Rácz György utca (a Petőfi utcáról a belváros felé haladók a Dayka Gábor utcát tudják használni),
* Uitz Béla utca,
* Kálvin utca,
* a Papszer utca,
* Hunyadi utca, a Dayka Gábor utca és a Városház tér között.

További útlezárások időpontja a kerékpárverseny szervezői szerint:

* 15:50 -16:30 óra között a 2505 számú egri országút megyehatár – Hollóstető közötti szakasz;
* 15:45-17:45 óra között Vadas Jenő sétány, Hegyalja út, az Árpád út Felső-Majláth végállomás és a Kökény utca között, a Kökény utca az Árpád út és a Bartók Béla utca között, Bartók Béla utca, Tokaji Ferenc utca, Ferenci Sándor utca, Szervezet utca, Muhi utca, a 2505 számú egri út Hollóstető – Lillafüred – Miskolc, Hegyalja út között, teljes szakaszon, mindkét irányban;
* 16:00-17:10 óra között Mexikóvölgy utca, a 2519 sz. út végig, Bükkszentkereszt belterületén: Petőfi út, Kossuth utca;
* 17:10-18:00 óra között: Gózon Lajos utca, Vasgyári út, Kiss Ernő utca, Geró János utca, Petőfi Sándor utca, Rácz György utca, Meggyesalja utca, Kálvin János utca, Papszer utca, Szemere Bertalan utca, Uitz Béla utca. Ebben az időszakban az Egyetem felől Diósgyőr irányába a Vargahegyi út a vasúti átjárónál kerül lezárásra.

A Tour de Hongrie szervezői kérik a lakosság megértését és türelmét!

A közleményhez 1 áttekintő és 3 városrészi térkép mellékelve.